<classify> Hiki ni chanzo mbadala cha mitaji ya biashara...kwa sasa bado mazingira ya upatikanaji wa mitaji kwa wafanyabiashara sio rafiki, alisema Dk Nagu.Alisema Watanzania wanapenda kuwekeza lakini hawana sehemu nzuri ya kupata mitaji kuendeleza biashara zao, hivyo ni jambo jema kama mpango wa mitaji ya ubia utaimarishwa hapa nchini.Mwenyekiti TPSF, Reginald Mengi alisema watu wanaotaka kuingia katika biashara na waliopo kwenye biashara wana tatizo kubwa la kupata mitaji ya kifedha. Tunayo mitaji mingine kama ya rasilimali za nchi lakini kikwazo ni mitaji fedha.Alisema taasisi yao imeona umuhimu wa kupata mitaji nje ya benki ili Watanzania waweze kushirikiana na wabia kutoka ndani na nje ya nchi wenye mitaji ili kwa pamoja waweze kushirikiana kutekeleza miradi mikubwa.Pia alisema watu wanahitaji kuondokana na dhana kuwa Watanzania hawawezi kufanya biashara kubwa, bali kinachotakiwa ni kuwa na mawazo mapana ya kibiashara na hatimaye kuitimiza ndoto.Kwa upande wake Mkurugenzi Mtendaji wa TPSF, Godfrey Simbeye alisema mfumo huu wa mitaji ya ubia unatoa fursa kwa wenye mitaji mikubwa kuingiza mitaji yao, ujuzi na teknolojia kwenye miradi au kampuni ambazo zina miradi lakini zinashindwa kufikia malengo.Alisema muda umefika kwa wafanyabiashara nchini kuingia katika soko la mitaji ya ubia kwa kuwa mitaji hiyo siyo mikopo. Simbeye alisema tatizo la kukosa mitaji ni kubwa sana kutokana na masharti magumu katika mifumo ya kibenki hapa nchini kwa maendeleo ya sekta binafsi.  <topic>: UCHUMI 